cyanic-selkie/wikianc huggingface dataset:
ভারতীয় রিজার্ভ ব্যাঙ্ক
১৯৩৫ – ১৯৫০
প্রথম বিশ্বযুদ্ধের পর অর্থনৈতিক সমস্যার মোকাবিলায় ১৯৩৫ সালে কেন্দ্রীয় ব্যাঙ্ক স্থাপিত হয়। ভারতীয় কেন্দ্রীয় ব্যাঙ্ক স্থাপিত হয়েছিল হিলটন ইয়াং কমিশনের সুপারিশ ক্রমে। ১৯২৬ সালে উক্ত কমিশন রিপোর্ট জমা দিলেও, ব্যাঙ্ক প্রতিষ্ঠিত হতে আরও নয় বছর সময় লাগে। ভারতীয় রিজার্ভ ব্যাঙ্কের প্রস্তাবনায় (Preamble) ব্যাঙ্কনোট প্রচলন নিয়ন্ত্রণ, ভারতের আর্থিক স্থিতাবস্থায় বজায় রাখার স্বার্থে মজুত অর্থ রক্ষা এবং দেশের স্বার্থে মুদ্রা ও ঋণব্যবস্থা নিয়ন্ত্রণে রিজার্ভ ব্যাঙ্কের প্রধান কাজ বলে উল্লেখ করা হয়েছে। রিজার্ভ ব্যাঙ্কের কেন্দ্রীয় কার্যালয় প্রথমে বাংলার কলকাতায় স্থাপন করা হলেও ১৯৩৭ সালে তা স্থায়ীভাবে বোম্বাইতে (অধুনা মুম্বই) স্থানান্তরিত করা হয়। ব্রহ্মদেশে জাপানি আগ্রাসনের পূর্বে এবং পরে ১৯৪৭ সালের এপ্রিল মাস পর্যন্ত রিজার্ভ ব্যাঙ্ক ব্রহ্মদেশের কেন্দ্রীয় ব্যাঙ্ক হিসেবেও কাজ করেছে। উল্লেখ্য, ১৯৩৭ সালেই ব্রহ্মদেশকে ভারত থেকে বিচ্ছিন্ন করা হয়। ১৯৪৮ সালের জুন মাসে স্টেট ব্যাংক অফ পাকিস্তান কার্যকরী হওয়ার আগে পর্যন্ত ভারতীয় রিজার্ভ ব্যাঙ্ক পাকিস্তানের কেন্দ্রীয় ব্যাঙ্কের কাজও করেছে। শেয়ারহোল্ডারের ব্যাঙ্ক হিসেবে প্রতিষ্ঠিত হলেও ১৯৪৯ সালে রাষ্ট্রায়ত্ত্বকরণের পর ভারতীয় রিজার্ভ ব্যাঙ্কের কর্তৃত্ব সম্পূর্ণতই ভারত সরকারের হাতে চলে যায়।
অনিক
আনিক ( মাস্টার আনিক নামে পরিচিত) একজন বাংলাদেশী চলচ্চিত্র অভিনেতা। তিনি অবুঝ সন্তান (১৯৯৩) চলচ্চিত্রে শিশু চরিত্রে অভিনয়ের সুবাদে শ্রেষ্ঠ শিশু শিল্পী হিসেবে বাংলাদেশ জাতীয় চলচ্চিত্র পুরস্কার লাভ করেন।
পুরস্কার এবং মনোনয়ন
জাতীয় চলচ্চিত্র পুরস্কার
নোভা স্কোশিয়া
নোভা স্কোশিয়া (লাতিন ভাষায় "নতুন স্কটল্যান্ড"; Nouvelle-Écosse নুভেল একস; স্কটস-গেলিক: Alba Nuadh) হচ্ছে কানাডার তিনটি উপকূলবর্তী প্রদেশের অন্যতম একটি । যে চারটি প্রদেশ আটলান্টিক কানাডা গঠন করেছে, এটি সেগুলোরও একটি। এর প্রাদেশিক রাজধানী হ্যালিফ্যাক্স। আয়তনবিশিষ্ট নোভা স্কোশিয়া কানাডার দশটি প্রদেশের মধ্যে দ্বিতীয় ক্ষুদ্রতম প্রদেশ (কেপ ব্রেটন এবং অন্যান্য ৩,৮০০ উপকূলবর্তী দ্বীপসমূহকে গণনায় ধরে)। ২০১৬ সালের হিসাবে প্রদেশটির জনসংখ্যা ৯ লক্ষেরও বেশি। প্রিন্স এডওয়ার্ড দ্বীপ-এর পরে নোভা স্কোশিয়া কানাডার দ্বিতীয়-সর্বোচ্চ ঘনবসতিপূর্ণ প্রদেশ; এখানের জনসংখ্যার ঘনত্ব  ।
ব্যুৎপত্তি
"নোভা স্কোশিয়ার" ল্যাটিন ভাষায় অর্থ হল "নিউ স্কটল্যান্ড" এবং এটি এই প্রদেশটির জন্য স্বীকৃত ইংরেজি নাম। স্কটস-গ্যেলিকে, এই প্রদেশকে Alba Nuadh বলা হয়, যার অর্থ "নিউ স্কটল্যান্ড"। ১৬৩২ খ্রিষ্টাব্দে স্যার উইলিয়াম আলেকজান্ডারকে আধুনিক নোভা স্কোশিয়া সহ, কেপ ব্রেটন দ্বীপ, প্রিন্স এডওয়ার্ড দ্বীপ, নিউ ব্রান্সউইক এবং গেসপে উপদ্বীপের জমি অধিগ্রহণের অধিকার প্রদান করে ১৬২১ খ্রিষ্টাব্দে প্রদেশটির প্রথম নামকরণ করা হয়।
ভৌগোলিক অবস্থান
নোভা স্কোশিয়া, প্রিন্স এডওয়ার্ড দ্বীপের পরে কানাডার সবচেয়ে ছোট প্রদেশ। প্রদেশের মূল ভূখন্ডটি হল নোভা স্কোশিয়া উপদ্বীপ যা আটলান্টিক মহাসাগর দ্বারা পরিবেষ্টিত,এতে রয়েছে অসংখ্য উপসাগরীয় অঞ্চল এবং মোহনা। নোভা স্কোশিয়াতে কোথাও কোথাও সমুদ্র থেকে । কেপ ব্রেটন দ্বীপ, নোভা স্কোশিয়া মূল ভূখন্ডের উত্তর-পূর্বাংশের একটি বৃহৎ দ্বীপ, প্রদেশের অংশও, কৃষ্ণবর্ণ দ্বীপ,যেটি জাহাজ ভাঙ্গনের জন্য কুখ্যাত একটি ছোট দ্বীপ, প্রায় প্রদেশের দক্ষিণের উপকূল থেকে।
নোভা স্কোশিয়ায় অনেক প্রাচীন জীবাশ্ম জন্মদানে শিলা গঠন হয়েছে। এই গঠনগুলি বিশেষ করে ফান্ডে সাগরের উপকূলে অবস্থিত। হ্যানসপোর্টের পাশে নীল বিচ, জগিন্স ফসিল ক্লিফ, ফান্ডে এর শিয়রের উপকণ্ঠে, কার্বোনিফেরস-বয়সের জীবাশ্মের একটি প্রাচুর্য লাভ করেছে। পার্সসবারো শহরের নিকটবর্তী ওয়াসন এর ব্লাফে, ট্রিসিসিক এবং জুরাসিক-বয়সের জীবাশ্ম উভয়ই ফলিত হয়েছে।
প্রদেশটিতে ৫,৪০০ হ্রদ রয়েছে।
জলবায়ু
নোভা স্কোশিয়া মাঝারি তাপীয় অঞ্চলে অবস্থিত। যেহেতু প্রদেশটি প্রায় সমুদ্র দ্বারা বেষ্টিত, জলবায়ু মহাদেশীয় জলবায়ুর তুলনায় সামুদ্রিক জলবায়ুর কাছাকাছি হয়। মহাদেশের শীতকালীন এবং গ্রীষ্মকালের চরমতম তাপমাত্রা মহাসাগর দ্বারা পরিচালিত হয়। যাইহোক, শীতকাল মহাদেশীয় হিসাবে শ্রেণীবদ্ধ হিসাবে যথেষ্ট পরিমাণে ঠান্ডা হয়- এখনো পশ্চিমে অন্তর্দেশীয় অঞ্চলের চেয়ে ঠান্ডা ঘনত্বের কাছাকাছি। নোভা স্কোশিয়ান জলবায়ু অনেক কেন্দ্রীয় বাল্টিক সাগর উত্তরাঞ্চলীয় ইউরোপ উপকূল উপায় একই রকম, শুধুমাত্র বিচারে তুলনামূলকভাবে বেশি আর্দ্র এবং বরফাচ্ছন্ন হয়। এই নোভা স্কোশিয়া দক্ষিণে কিছু পনের সমান্তরাল। আটলান্টিক উপকূলে নেই এমন এলাকার অন্তর্দেশীয় অঞ্চলের গ্রীষ্মগুলি একটু উষ্ণতর হয়, এবং শীতকালে একটু ঠান্ডা কম হয়।
জাতিগত উৎস
২০০৬ কানাডিয়ান জনসংখ্যা পরিসংখ্যান অনুযায়ী নোভা স্কোশিয়াতে বৃহত্তম জাতিগত গোষ্ঠীটি হল স্কটিস (৩১.৯%), ইংরেজি (৩১.৮%), আইরিশ (২১.৬%), ফরাসি (১৭.৯%), জার্মান (১১.৩%), আদিবাসী মূল (৫.৩%), ডাচ (৪.১%), কালো কানাডিয়ান (২.৮%), ওয়েলস (১.৯%) ইতালীয় (১.৫%) এবং স্ক্যান্ডিনেভিয়ান (১.৪%)। উত্তরদাতাদের ৪০.৯% তাদেরকে জাতিগত "কানাডিয়ান" হিসাবে চিহ্নিত করেছে।
নোভা স্কোশিয়া তার সীমানাগুলির মধ্যে বর্ণবাদ ও সেক্সিজমের মতো বিষয়গুলির মোকাবেলার সামাজিক ন্যায়বিচারের একটি দীর্ঘ ইতিহাস রয়েছে। মানবাধিকার আইন (১৯৬৩) পাস করার জন্য নোভা স্কোশিয়া আইন কানাডায় তৃতীয় ছিল। নোভা স্কোশিয়া মানবাধিকার কমিশন ১৯৬৭ সালে প্রতিষ্ঠিত হয়।
ভাষা
২০১১ কানাডিয়ান পরিসংখ্যান ৯২১,৭২৭ জন জনসংখ্যা দেখিয়েছে। মাতৃভাষা সম্পর্কে সর্বাধিকভাবে প্রকাশিত ভাষাসমূহের জনসংখ্যা প্রশ্নে ৯০৪,২৮৫ জনের একবচন প্রতিক্রিয়া ছিল:
Figures shown are for the number of single-language responses and the percentage of total single-language responses.
অমিয়কান্তি ভট্টাচার্য
অমিয়কান্তি ভট্টাচার্য হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় ২০১১ সাল থেকে চণ্ডীপুর বিধানসভা কেন্দ্রের বিধায়ক হিসেবে দায়িত্ব পালন করছেন।
নোভা স্কোশিয়া
ভাষা
নোভা স্কোশিয়া স্কটল্যান্ডের বাইরে স্কটিশ গেলিক - ভাষী সম্প্রদায়ের বাসিন্দাদের সবচেয়ে বড় কমিউনিটি, সাথে পিকটো কাউন্টি, এন্টিগোনিশ কাউন্টি, এবং কেপ ব্রেটোন দ্বীপে কয়েকটি স্থানীয় ভাষাভাষীর মধ্যে, এবং সারা প্রদেশ জুড়ে বিভিন্ন মাধ্যমিক বিদ্যালয়গুলিতে শেখানো হয়।
নেপালের কমিউনিস্ট পার্টি (সংযুক্ত মার্কসবাদী)
নেপালের কমিউনিস্ট পার্টি (সংযুক্ত মার্কসবাদী), नेपाल कम्युनिस्ट पार्टी (संयुक्त मार्क्सवादी)) নেপালের একটি সাম্যবাদী রাজনৈতিক দল যা ২০০৫ থেকে ২০১৩ পর্যন্ত বিদ্যমান ছিল।।
ইতিহাস
নেপালের কমিউনিস্ট পার্টি (সংযুক্ত) এবং নেপালের কমিউনিস্ট পার্টি (মার্কসবাদী) ২০০৫ সালে একীভূত হয়ে এই দলটি প্রতিষ্ঠা করে। ২০০৬ সালের নেপালী বিপ্লবের সময় দলটি সংযুক্ত বামমোর্চার সদস্য ছিল।
সিপিএন (সংযুক্ত) এর সাধারণ সম্পাদক বিষ্ণু বাহাদুর মানন্ধর পার্টির সাধারণ সম্পাদক ছিলেন কিন্তু পরে পদত্যাগ করেন এবং সিপিএন (মার্কসবাদী) এর সভাপতি প্রভু নারায়ণ চৌধুরী ছিলেন দলের সভাপতি। প্রতিষ্ঠাকালীন একীকরণ সম্মেলনে ৩৪ সদস্যের কেন্দ্রীয় কমিটি এবং ৮২ সদস্যের জাতীয় কাউন্সিলও নির্বাচিত হয়। সিপিএন (সংযুক্ত মার্কসবাদী)-এর ট্রেড ইউনিয়ন শাখা ছিল নেপাল প্রগ্রেসিভ ট্রেড ইউনিয়ন ফেডারেশন (এনপিটিইউএফ) এবং পার্টির ছাত্র শাখা ছিল নেপাল প্রগ্রেসিভ স্টুডেন্ট ফেডারেশন (এনপিএসএফ)।
কাজাখস্তানের জেলা
তথ্যসূত্র
=
প্রবীণ আম্রে
প্রবীণ কল্যাণ আম্রে (प्रवीण आम्रे; জন্ম: ১৪ আগস্ট, ১৯৬৮) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ১৯৯১ থেকে ১৯৯৪ সময়কালে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে এয়ার ইন্ডিয়া, বাংলা, গোয়া, মুম্বই, রেলওয়েজ ও রাজস্থান এবং দক্ষিণ আফ্রিকান ক্রিকেটে বোল্যান্ড দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে লেগ ব্রেক বোলিংয়ে পারদর্শী ছিলেন প্রবীণ আম্রে।
প্রথম-শ্রেণীর ক্রিকেট
১৯৮৬-৮৭ মৌসুম থেকে ২০০০-০১ মৌসুম পর্যন্ত প্রবীণ আম্রের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের ক্রিকেটে বিভিন্ন দলের পক্ষে খেলেছেন তিনি। ১৯৮৬-৮৭ মৌসুমে রঞ্জি ট্রফিতে বোম্বের প্রতিনিধিত্ব করেন। এরপর রেলওয়েজ, রাজস্থান ও বাংলা দলে খেলেন।
উদ্যমী ও দৃঢ়চিত্তের অধিকারী ছিলেন। ঘরোয়া ক্রিকেটে নিয়মিতভাবে রান পেয়েছেন। ১৯৮৯-৯০ মৌসুমের দিলীপ ট্রফিতে পরপর তিন খেলায় ১০৬, অপরাজিত ২৪০ ও ১১৩ রান তুলেছিলেন। ১৯৯৯-২০০০ মৌসুমে দক্ষিণ আফ্রিকান ঘরোয়া ক্রিকেটে বোল্যান্ডের পক্ষে খেলেন ও আশাতীত ভালো খেলা উপহার দিয়েছিলেন।
ইরানি ট্রফিতে বহিঃভারতের সদস্যরূপে বাংলার বিপক্ষে সংগৃহীত ২৪৬ রানের ইনিংসটি অদ্যাবধি যে-কোন ব্যাটসম্যানের সর্বোচ্চ রানরূপে পরিগণিত হয়ে আসছে। তার কোচ রামকান্ত আচরেকার বিখ্যাত ভারতীয় ক্রিকেটার শচীন তেন্ডুলকরেরও কোচের দায়িত্বে ছিলেন। তিনি একবার মন্তব্য করেছিলেন যে, শচীন তেন্ডুলকরের চেয়েও প্রবীণ আম্রে সেরা।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্ট ও ৩৭টি একদিনের আন্তর্জাতিকে অংশগ্রহণ করেছেন প্রবীণ আম্রে। ১৩ নভেম্বর, ১৯৯২ তারিখে ডারবানে স্বাগতিক দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। ৪ আগস্ট, ১৯৯৩ তারিখে কলম্বোয় স্বাগতিক শ্রীলঙ্কার বিপক্ষে সর্বশেষ টেস্টে অংশ নেন তিনি।
নভেম্বর, ১৯৯১ সালে কলকাতায় সফরকারী দক্ষিণ আফ্রিকার বিপক্ষে প্রবীণ আম্রের ওডিআই অভিষেক ঘটে। খেলায় তিনি অর্ধ-শতরানের ইনিংস খেলেছিলেন। একই দলের বিপক্ষে ডারবানে নিজস্ব প্রথম টেস্টে সেঞ্চুরির সন্ধান পান। এরফলে নবম ভারতীয় ব্যাটসম্যান হিসেবে এ কৃতিত্বের স্বাক্ষর রাখেন তিনি। খুব কমসংখ্যক খেলোয়াড়ই বিদেশের মাটিতে টেস্ট অভিষেকে সেঞ্চুরি করার গৌরব অর্জন করেছেন। প্রবীণ আম্রে তাদেরই একজন। ১৯৯২-৯৩ মৌসুমে কঠিন পরিস্থিতি মোকাবেলান্তে ১০৩ রান তুলেছিলেন। এ পর্যায়ে অ্যালান ডোনাল্ড, মেরিক প্রিঙ্গল ও ব্রায়ান ম্যাকমিলানের ন্যায় বোলারদের পেস আক্রমণ মোকাবেলা করতে হয়েছিল তাকে। তবে, ১৯৯১ থেকে ১৯৯৪ সময়কালে আন্তর্জাতিক ক্রিকেট খেলার পর অজানা কারণে দল থেকে বাদ পড়েন।
অবসর
ক্রিকেট খেলা থেকে অবসর গ্রহণের পর ভারতের অনূর্ধ্ব-১৯ দলসহ মুম্বই ক্রিকেট দলকে প্রশিক্ষণ দেন। তার সুদক্ষ প্রশিক্ষণে অস্ট্রেলিয়ায় অনুষ্ঠিত ২০১২ সালের অনূর্ধ্ব-১৯ ক্রিকেট বিশ্বকাপের শিরোপা লাভ করে ভারত দল। ইন্ডিয়ান প্রিমিয়ার লীগে অংশগ্রহণকারী পুনে ওয়ারিয়র্সের সহকারী কোচের দায়িত্বে ছিলেন প্রবীণ আম্রে। বর্তমানে তিনি দিল্লি ক্যাপিটালসের প্রতিভাবান খেলোয়াড় অন্বেষণকারীর ভূমিকায় অবতীর্ণ হয়েছেন।
জুলাই, ২০১৯ সালে স্বল্পমেয়াদী চুক্তিতে মার্কিন যুক্তরাষ্ট্র দলের ব্যাটিং কোচ হিসেবে নিযুক্তি লাভ করেন।
জুরাসিক
জুরাসিক যুগ (রোমান লিপি - Jurassic; উচ্চারণ - /dʒuːræsɪk/) হল একটি ভূতাত্ত্বিক যুগ। এর ব্যাপ্তি ধরা হয় আজ থেকে ২০ কোটি ১৩ লক্ষ বছর আগে থেকে ১৪ কোটি ৫৫ লক্ষ বছর আগে পর্যন্ত সময়সীমা। অর্থাৎ, ট্রায়াসিক যুগের শেষ থেকে ক্রিটেশিয়াস যুগের মধ্যবর্তী সময়সীমাকেই জুরাসিক যুগ বলে অভিহিত করা হয়। সেই হিসেবে এই যুগ মেসোজোয়িক মহাযুগের মধ্যপর্ব। এই যুগ পৃথিবীতে ডাইনোসর তথা প্রাগৈতিহাসিক সরীসৃপদের একাধিপত্যের যুগ হিসেবে বিশেষভাবে পরিচিত। এই যুগের সূচনা পৃথিবীর জীবজগতে একটি বড় ধরনের বিলুপ্তির ঘটনা দ্বারা সূচিত হয়ে থাকে, যার পোশাকি নাম ট্রায়াসিক-জুরাসিক বিলুপ্তি। এর ফলে পৃথিবীর তৎপূর্ব জীবজগতে এক বড় ধরনের পরিবর্তন আসে। এছাড়াও এই যুগ জীবজগতের আরও দু'টি বৃহৎ বিলুপ্তির ঘটনার সাক্ষী। তার মধ্যে প্রথমটি ঘটে আদিম জুরাসিক উপযুগেই। এর নাম প্লিয়েনসবাখিয়ান-তোয়ার্কিয়ান ঘটনা; অন্যটি ঘটে টিথোনিয়ান অধোযুগে, অর্থাৎ জুরাসিক যুগের একেবারে শেষে।
ইউরোপের আল্পস পর্বতমালার অন্তর্ভুক্ত ফ্রান্স ও সুইৎজারলান্ডের মধ্যবর্তী জুরা পর্বতের নাম থেকেই এই ভূতাত্ত্বিক যুগের নাম রাখা হয় জুরাসিক যুগ। এই পর্বতের চুনাপাথরের স্তর এই যুগের বলে প্রথম শনাক্ত হয়েছিল।
কালপঞ্জী
জুরাসিক যুগের সমগ্র কালপর্বকে আমরা তিনটি উপযুগে ভাগ করে থাকি - আদি, মধ্য ও অন্ত্য। ঊনবিংশ শতাব্দীর জার্মান ভূতত্ত্ববিদ লেওপোল্ড ফন বুখের সময় থেকেই জুরাসিক যুগকে এইভাবে তিনটি উপযুগে ভাগ করার ঐতিহ্য চালু রয়েছে। ভূস্তরগতভাবেও (ভূত্বকের যে যে স্তরে এই যুগের নানারূপ উপাদান ও নিদর্শন দেখতে পাওয়া যায়) এই যুগকে তিনটি স্তরের মাধ্যমে চিহ্নিত করা হয়ে থাকে - নিম্ন জুরাসিক, মধ্য জুরাসিক ও ঊর্ধ্ব জুরাসিক স্তর। জুরাসিক যুগের উপযুগগুলিকে আবার সাধারণভাবে মোট ১১টি অধোযুগে ভাগ করা হয়ে থাকে। আদি জুরাসিক বা আদিম জুরাসিক উপযুগকে (নিম্ন জুরাসিক স্তরে যার উপাদান ও নিদর্শন মেলে) সাধারণভাবে চারটি অধোযুগে ভাগ করা হয়ে থাকে - হেটাঞ্জিয়ান, সিনেমুরিয়ান, প্লিয়েনসবাখিয়ান ও তোয়ার্কিয়ান (প্রাচীন থেকে ক্রমআধুনিক ক্রম অনুসারে);  একই ক্রম অনুসারে মধ্য জুরাসিক উপযুগকে যে চারটি ভাগে ভাগ করা হয়ে থাকে তা হল - আলেনিয়ান, বায়োকিয়ান, ব্যাথোনিয়ান ও ক্যালোভিয়ান; অন্ত্য জুরাসিক উপযুগকে ভাঙা হয় তিনটি অধোযুগে - অক্সফোর্ডিয়ান, কিমেরিজিয়ান ও টিথোনিয়ান। পাশের ছকে এদের নাম ও কালসীমার উল্লেখ করা হল।
জুরাসিক পৃথিবীর ভূগোল
জুরাসিক যুগের শুরুর দিকেই এককমহাদেশ প্যানজিয়ার ভাঙন শুরু হয়। এর উত্তরের অংশ ক্রমশ উত্তরের দিকে সরে গিয়ে লরেশিয়া নামক অতিমহাদেশ ও দক্ষিণের অংশ ক্রমশ দক্ষিণে সরে গিয়ে গন্ডোয়ানা অতিমহাদেশ গঠন করে। এই সময়েই বর্তমান মূল উত্তর আমেরিকা মহাদেশ ও মেক্সিকোর ইউকাতান উপদ্বীপের মধ্যে ফাটল দেখা দেয় ও মেক্সিকো উপসাগরের সৃষ্টি হয়। উত্তর আটলান্টিক মহাসাগর এই যুগে ছিল আজকের তুলনায় অনেকটাই সঙ্কীর্ণ। অন্যদিকে দক্ষিণ আটলান্টিক মহাসাগরের তখনও পর্যন্ত সৃষ্টিই হয়নি। পরবর্তী ক্রিটেশিয়াস যুগে গন্ডোয়ানা অতিমহাদেশ টেকটনিক পাতের চলনের ফলে দ্বিধাবিভক্ত হয়ে ভেঙে গেল দক্ষিণ আটলান্টিকের সৃষ্টি হয়। লরেশিয়া ও গন্ডোয়ানা - এই দুই অতিমহাদেশের মধ্যে জুরাসিক যুগে আরও একটি মহাসাগর অবস্থান করত, যা টেথিস নামে পরিচিত। জুরাসিক যুগের একেবারে শেষের দিকে (আজ থেকে ১৫ কোটি বছর আগে) কিমেরিয়া (মোটামুটি আজকের তুরস্ক, ইরাক ও তিব্বত) দক্ষিণ থেকে অগ্রসর হয়ে লরেশিয়ার সাথে মিশে গেলে এই টেথিস মহাসাগরের অপেক্ষাকৃত সঙ্কীর্ণ পশ্চিম অংশ (আজকের ভূমধ্যসাগর, কৃষ্ণসাগর, ক্যাস্পিয়ান সাগর ও আরল সাগর যার কিছু বিচ্ছিন্ন অবশেষ মাত্র ) তার অপেক্ষাকৃত প্রসারিত পূর্ব অংশ থেকে বিচ্ছিন্ন হয় পড়ে ও আজকের মধ্যপ্রাচ্য গঠিত হয়। এই যুগে আজকের পূর্ব, দক্ষিণ ও দক্ষিণ-পশ্চিম ইউরোপের এক বিস্তীর্ণ অংশই এক অগভীর সমুদ্রের অংশ ছিল।
নিদর্শন
বিশেষ করে পশ্চিম ইউরোপে জুরাসিক যুগের ভূতাত্ত্বিক নিদর্শন যথেষ্ট সুলভ। এখানে বিভিন্ন অঞ্চলে যে সমস্ত জলজ উপাদান আবিষ্কৃত হয়েছে, তা থেকে সহজেই বোঝা সম্ভব - এই বর্তমান মহাদেশের এক সুবিস্তীর্ণ অঞ্চল সে'সময়ে এক অগভীর ঊষ্ণ ক্রান্তীয় সমুদ্রের তলদেশে অবস্থান করত। এই সব উপাদানে সমৃদ্ধ একাধিক অঞ্চল এই মহাদেশে দেখতে পাওয়া যায় - যেমন, দক্ষিণ ইংলন্ডের বিখ্যাত জুরাসিক কোস্ট, যা বর্তমানে একটি বিশ্ব ঐতিহ্যবাহী স্থান হিসেবে স্বীকৃত, বা দক্ষিণ-পশ্চিম জার্মানির বাডেন-ভুর্টেমবের্ক রাজ্যের হোলৎস্‌মাডেন শহরের নিকটবর্তী বিখ্যাত লাগেরস্টেটা, যেখানে ১৮ কোটি বছরের পুরনো (অন্ত্য জুরাসিক উপযুগ) বহু জীবাশ্ম উদ্ধার করা সম্ভব হয়েছে । কিন্তু অপরদিকে উত্তর আমেরিকা মহাদেশে জুরাসিক যুগের উপাদান ও নিদর্শন, সমগ্র মেসোজোয়িক মহাযুগের যেসব উপাদান ও নিদর্শন সেখানে খুঁজে পাওয়া গেছে, তার মধ্যে বিরলতম।
ভাদু গান
ভাদু গান ভারতের পশ্চিমবঙ্গ রাজ্যের একটি প্রচীন লোকগান। এই গান রাজ্যের  পুরুলিয়া, বাঁকুড়া, বীরভূম, পশ্চিম মেদিনীপুর জেলা ও বর্ধমান জেলার আসানসোল মহকুমা এবং ঝাড়খণ্ড রাজ্যের রাঁচি ও হাজারিবাগ জেলার লৌকিক উৎসব ভাদু উৎসবে এই গান গাওয়া হয়ে থাকে।
ইতিহাস
কথিত আছে যে পুরুলিয়ার কাশিপুরের পঞ্চকোটের রাজা নীলমনি সিংহদেবের কন্যা ছিলেন ভাদ্রেশ্বরী। সেখান থেকেই ভদ্রেশ্বরী। তা থেকেই ভাদু। লোক মুখে প্রচলিত গল্পটা এমনই কাশীপুরের রাজকন্যা ভদ্রেশ্বরীর বিয়ে ঠিক হয়েছিল। কিন্তু ভদ্রেশ্বরীর বর বিয়ে করতে আসার পথে ডাকাতদের কবলে পরে মারা যান। সেই শোকে ভাদু আত্মঘাতী হন। ভাদুর স্মৃতিকে ধরে রাখতেই কাশিপুরের রাজার পৃষ্ঠপোষকতায় রাজ্যবাসী এই ভাদুর শুরু করেন। আবার কেউ বলেন, ভাদ্রমাসে পঞ্চকোট ও ছাতনার রাজার মধ্যে যুদ্ধে পঞ্চকোটের রাজা বিজয়ী হন। সেই স্মৃতিতেই এই গান ও উৎসবের শুরু।
পঞ্চকোট রাজপরিবারের সক্রিয় পৃষ্ঠপোষকতায় রাজদরবারে হারমোনিয়াম, পাখোয়াজ, তবলা, সানাই সহযোগে মার্গধর্মী উচ্চ সাহিত্য গুণ নির্ভরএক ধরনের ভাদু গাওয়া হত হয়। এই পরিবারের ধ্রুবেশ্বরলাল সিংদেও, প্রকৃতীশ্বরলাল সিংদেও এবং রাজেন্দ্রনারায়ণ সিংদেও দরবারী ভাদু নামক এই ঘরানার সৃষ্টিকর্তা। কিন্তু অন্যান্য সকল ভাদু গীত লৌকিক সঙ্গীত হিসেবেই জনপ্রিয় হয়েছে। লিখিত সাহিত্য না হওয়ায় এই গান লোকমুখেই প্রচারিত হয়ে এসেছে।
প্রকৃতি
টুসু ও ঝুমুর গানের বিপরীতে ভাদু গানগুলিতে প্রেম এবং রাজনীতি সর্বতোভাবে বর্জিত। সাধারণতঃ গৃহনারীদের জীবনের কাহিনী এই গানগুলির মূল উপজীব্য। পৌরাণিক ও সামাজিক ভাদু গানগুলি বিভিন্ন পাঁচালির সুরে গীত হয়। সাধারণতঃ রামায়ণ, মহাভারত ও কৃষ্ণ-রাধার প্রেম পৌরাণিক গানগুলির এবং বারোমাস্যার কাহিনী সামাজিক গানগুলির বিষয় হয়ে থাকে। এছাড়া চার লাইনের ছড়া বা চুটকি জাতীয় ভাদু গানগুলিতে সমাজ জীবনের বিভিন্ন অসঙ্গতির চিত্র সরস ভঙ্গীতে ফুটিয়ে তোলা হয়।
বর্তমানে সামাজিক সচেতনা মূলক প্রচারের জন্য ভাদু গান গাওয়া হয়ে থাকে।
সরলাবালা সরকার
সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা।
প্রারম্ভিক জীবন
ব্রিটিশ ভারতে র নদিয়া জেলা র কাঁঠালপোতা গ্রামে ১৮৭৫ সালে সরলাবালা জন্মগ্রহণ করেন। তাদের আদি বাড়ি ছিল বর্তমান বাংলাদেশে র ফরিদপুরে র ভড়রামদিয়া। পিতা কিশোরীলাল কলকাতা হাইকোর্টে র আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন।
সাহিত্য ও রাজনীতি
সরলাবালা কোনো প্রাতিষ্ঠানিক শিক্ষায় শিক্ষিত ছিলেননা। পিতা ও বড় ভাই ডাক্তার সরসীলাল সরকারের কাছে লেখাপড়া শেখেন এবং পিতামহী রাসসুন্দরী দেবীর কাছ থেকে সাহিত্য রচনার উৎসাহ লাভ করেন তিনি। ১২ বছর বয়েসে ভারতী পত্রিকায় প্রথম তার লেখা প্রকাশ হয়, এরপর প্রবাসী, জাহ্নবী, উদ্বোধন, অন্তঃপুর, সুপ্রভাত ইত্যাদি নানা বাংলা সাহিত্য পত্রে তার লেখা প্রকাশ হয়। ১৯০২ সালে স্মৃতিচিহ্ন গল্পের জন্য তিনি কুন্তলীন পুরস্কার পান। তিনি কবিতা, গল্প ও প্রবন্ধ লিখতেন। তার রচিত বইগুলি হল কবিতা প্রবাহ, অর্ঘ্, চিত্রপট, গল্পসংগ্রহ, সাহিত্য জিজ্ঞাসা, নিবেদিতা, কুমুদনাথ ইত্যাদি। সরলাবালা রাজনীতিসচেতন, আধুনিক ও বিপ্লবী আন্দোলনের প্রতি সহানুভূতিশীল ছিলেন। তিনি নারী সত্যাগ্রহ সমিতির সদস্য ছিলেন। কলকাতা বিশ্ববিদ্যালয় তাকে সাম্মানিক গিরিশ লেকচারার নিযুক্ত করে।
অর্পিতা পাল
অর্পিতা পাল চট্টোপাধ্যায় (জন্ম: ১৯৭৪) টলিউড চলচ্চিত্রে প্রদর্শিত একজন ভারতীয় চলচ্চিত্র অভিনেত্রী।     ১৯৯৯ সালে প্রভাত রায় পরিচালিত তুমি এলে তাই চলচ্চিত্র অভিনয়ের মাধ্যমে টলিউড চলচ্চিত্রে তার আত্মপ্রকাশ ঘটে।
ব্যক্তিগত জীবন
২০০২ সালে অর্পিতা পশ্চিমবঙ্গের বাঙালি চলচ্চিত্র অভিনেতা প্রসেনজিৎ চট্টোপাধ্যায়কে বিয়ে করেন। তাদের ত্রিসেনজিৎ চট্টোপাধ্যায় নামে এক ছেলে রয়েছে।
পোড়ামন ২
পোড়ামন ২ হল একটি বাংলাদেশী প্রণয়ধর্মী নাট্য চলচ্চিত্র। ছবিটির পরিচালক রায়হান রাফি এবং প্রযোজনায় আব্দুল আজিজ। চলচ্চিত্রটির পরিবেশনায় রয়েছে জাজ মাল্টিমিডিয়া। চলচ্চিত্র অভিনয় করেছেন সিয়াম আহমেদ, পূজা চেরি, বাপ্পারাজসহ অনেকে। এটি সিয়াম অভিনীত প্রথম চলচ্চিত্র।
২০১৮ কান চলচ্চিত্র উৎসবের বাণিজ্যিক শাখায় ছবিটির উদ্বোধনী প্রদর্শনীর পর ১৬ই জুন ঈদুল ফিতরে ছবিটি বাংলাদেশে মুক্তি পায়। ছবিটি ২০১৯ সালে প্রদত্ত বাচসাস পুরস্কারে শ্রেষ্ঠ চিত্রগ্রাহক বিভাগে পুরস্কার লাভ করে এবং মেরিল-প্রথম আলো পুরস্কারে আটটি বিভাগে মনোনয়ন পায় এবং চারটি বিভাগে পুরস্কার অর্জন করে।
কাহিনী সংক্ষেপে
চলচ্চিত্র শুরু হয় জেসমিনের বাবা কফিলের (ফজলুর রহমান বাবু) হাহাকার দিয়ে। জেস্মিন বিয়ের আগেই প্রেমিকের প্রতারণার শিকার হয়ে অন্তঃসত্ত্বা হয়ে পড়ে গলায় ফাঁস দেয়। আত্মহত্যা করার কারণে গ্রামের ইমামের প্রচরনার কারণে গ্রামে লাশ দাফনের অনুমতি পায় না জেস্মিনের বাবা। নদীর এক পাড়ে মেয়ের কবর দিতে বাধ্য হয় তার বাবা। ঘটনার সময়ে সুজন (সিয়াম) ও পরী (পূজা) অনেক ছোট এবং দুইজন একে অপরের ভালো বন্ধু। কিন্তু এক ভুল বোঝাবুঝির কারণে সুজনকে প্রহার করে পরীর বাবা। সেই থেকে তাঁদের বন্ধুত্বে ফাটল ধরে।
এরপর দশ বছর পার হয়ে যায়। পরী ও সুজন বড় হয়। গ্রামের একটি ছেলে সুজন যে সিনেমায় নায়ক হতে চায়। পরী এখনো ভালোবাসে সুজনকে কিন্তু সুজন পাত্তা দেয় না পরীকে। পরবর্তীতে সুজনও প্রেমে পড়ে। একপর্যায়ে সুজনের ও পড়ী পালিয়ে যাওয়ার সিদ্ধান্ত নেয় এবং পালিয়েও যাওয়ার সময় ধরা পড়ে পরীর ভাইয়ের কাছে, পরীর বড় ভাই সুজনকে কুপিয়ে জখম করে এবং রাস্তার পাশে ফেলে আসে। এ ঘটনা পরী দেখে জ্ঞান হারিয়ে ফেলে এবং সুজন মরে গেছে ভেবে সে ও তার ওয়াদা রাখতে গিয়ে ফাঁস দেয়। সেই রাতেই সুজন তার ক্ষতবিক্ষত শরীর নিয়ে গাছের নিকট এসে তার পরীর আত্মহত্যা করা লাশে ঝুলে থাকতে দেখে। ফাঁসের মরার জানাজা দিতে গ্রামবাসী রাজি হয় না বলে, সুজন ফিরে এসে পরীর লাশকে ছুরিকাঘাতে ক্ষতবিক্ষত করে তা পরীর ভাইর সামনে বলে, “তর ভাই আমারো কোপাইছে এখন আমি তরে কোপাইছি”। সুজনের এই কথা শুনে পরীর ভাই বেদম পিটায় সুজনকে, পরবতীতে সুজনের ভাই এসে সুজনকে আর প্রহার না করতে মিনতি করে। পরবতীতে তার ভাই সুজকে জিঞ্জাস করে, সে তার ভালোবাসা কে কেন খুন করলো কুপিয়ে?
সুজন বলে, আমি পরীরে বাচায়া দিছি ভাই কারণ সে আমি আসার আগেই ফাঁস দিয়েছিলো আর আত্মহত্যা করলে জানাজা হয় না বলে, সুজন তারে কুপাইছে, যার কারণে সবাই জানবে সুজন তারে খুন করছে তবুও পরী তো জানাজা পাইবো। এই কথা কাউকে না বলার অনুরোধ করে সুজন, পরে তার জানাজা পড়ানোর মাধ্যমে পরীকে কবর দেওয়া হয় আর সুজনও মারা যায়।
নির্মাণ
২০১৭ সালের সেপ্টেম্বর মাসে পোড়ামন ২ ছবিটির শুটিং শুরু হয়। মেহেরপুর, কুষ্টিয়া ও সিলেটে ছবিটির চিত্রগ্রহণ করা হয়। ২০১৮ সালের জানুয়ারিতে ভারতে ছবিটির শুটিং পরবর্তী সম্পাদনার কাজ করা হয়। ছবিটি ২০১৮ সালে ৬ জুন বাংলাদেশ চলচ্চিত্র সেন্সর বোর্ড থেকে বিনা কর্তনে ছাড়পত্র পায়।
সঙ্গীত
পোড়ামন ২ ছবিটির সংগীত পরিচালনা করেছেন ইমন সাহা, আহমেদ হুমায়ুন, আকাশ সেন এবং রাজা নারায়ণ দেব। ২০১৮ সালের ২৫ মে দ্বিতীয় গান ইউটিউবে প্রকাশিত হয়। "ওহে শ্যাম" শিরোনামের গানটিতে কণ্ঠ দেন ইমরান মাহমুদুল ও দিলশাদ নাহার কনা। গানের কথা লিখেন শাহ আলম সরকার ও সঙ্গীতায়োজন করেন ইমন সাহা।
মুহাম্মদ কোনাতে
আইভোরীয় ফুটবল ক্লাব দেঙ্গেলের যুব পর্যায়ের হয়ে খেলার মাধ্যমে কোনাতে ফুটবল জগতে প্রবেশ করেছেন এবং পরবর্তীকালে সাক্সানের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৬–১৭ মৌসুমে, রুশ ক্লাব উরাল ইয়েকাতেরিনবুর্গের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; উরাল ইয়েকাতেরিনবুর্গের হয়ে মাত্র এক মৌসুমে ৪ ম্যাচে অংশগ্রহণ করার পর ২০১৬–১৭ মৌসুমে তিনি বাবিতেতে যোগদান করেছেন। বাবিতেতে মাত্র এক মৌসুম অতিবাহিত করার পর কাইরাতের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ১২ ম্যাচে ৩টি গোল করেছেন। পরবর্তীকালে, তিনি গোমেল, পিয়ুনিক, তামবভ এবং খিমকির হয়ে খেলেছেন। ২০২১–২২ মৌসুমে, তিনি খিমকি হতে রুশ ক্লাব আখমাত গ্রজনিতে যোগদান করেছেন।
কোনাতে ২০২০ সালে বুর্কিনা ফাসোর হয়ে আন্তর্জাতিক পর্যায়ে অভিষেক করেছেন; বুর্কিনা ফাসোর জার্সি গায়ে তিনি এপর্যন্ত ১৩ ম্যাচে ২টি গোল করেছেন।
আন্তর্জাতিক ফুটবল
২০২০ সালের ৯ই অক্টোবর তারিখে, ২২ বছর, ৯ মাস ও ২৭ দিন বয়সে, ডান পায়ে ফুটবল খেলায় পারদর্শী কোনাতে গণতান্ত্রিক কঙ্গো প্রজাতন্ত্রের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বুর্কিনা ফাসোর হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১১ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বুর্কিনা ফাসো ৩–০ গোলের ব্যবধানে জয়লাভ করেছিল। বুর্কিনা ফাসোর হয়ে অভিষেকের বছরে কোনাতে সর্বমোট ৪ ম্যাচে অংশগ্রহণ করেছেন।
কোনাতে ক্যামেরুনে অনুষ্ঠিত ২০২১ আফ্রিকা কাপ অব নেশন্সের জন্য ২০২১ সালের ২৪শে ডিসেম্বর তারিখে ঘোষিত বুর্কিনা ফাসো দলে স্থান পেয়েছেন।
যুবরাজ সিং
যুবরাজ সিং (ਯੁਵਰਾਜ ਸਿੰਘ; জন্ম ডিসেম্বর ১২ ১৯৮১,চন্ডীগড়, ভারত) একজন প্রাক্তন ভারতীয় ক্রিকেটার যিনি সব ধরনের ক্রিকেট খেলেছেন। তিনি একজন অলরাউন্ডার যিনি বাঁহাতি মিডিয়াম পেসে বল করতেন এবং মিডল অর্ডারে বাঁহাতি ব্যাটিং করতেন। তার পিতা পাঞ্জাবী চলচ্চিত্র তারকা যোগরাজ সিং। ভারতের হয়ে খেলতে আসা ওয়ানডে খেলোয়াড়দের মধ্যে যুবরাজ ছিলেন অন্যতম, তিনি তার ব্যাটিং আর ফিল্ডিংয়ের জন্য বিশেষভাবে খ্যাতি পেয়েছিলেন। ২০০০ সালে তিনি ওয়ানডে আন্তর্জাতিক ক্রিকেটে ভারতের হয়ে আত্মপ্রকাশ করেছিলেন এবং ২০০৩ সালের অক্টোবরে তার প্রথম টেস্ট ম্যাচে খেলেন। ২০০৭ সালের আইসিসি বিশ্বকাপ টি-টোয়েন্টিতে এবং ২০১১ আইসিসি ক্রিকেট ওয়ানডে বিশ্বকাপে উভয়ে তিনি ভারতের মহাকাব্য জয়ের এক অবিচ্ছেদ্য অংশীদার ছিলেন। ২০১১ সালের আইসিসি ক্রিকেট বিশ্বকাপে তিনি ম্যান অফ দ্য টুর্নামেন্ট ছিলেন। তিনি ২০০০ সাল থেকে ২০১৭ সাল অবধি ভারতীয় ক্রিকেট দলের সদস্য ছিলেন। ২০০৭ সালের আইসিসি বিশ্বকাপ টি-টোয়েন্টিতে ইংল্যান্ডের বিপক্ষে তিনি স্টুয়ার্ট ব্রড এর একটি ওভারে ছয়টি ছক্কা মারেন - এমন একটি কীর্তি যা পূর্বে মাত্র তিনবার ঘরোয়া ক্রিকেটে ঘটে ছিল, যদিও দুটি টেস্ট ক্রিকেট দলের মধ্যে কোনও আন্তর্জাতিক ম্যাচে কখনও হয়নি। একই ম্যাচে, তিনি আর একটি কীর্তি স্থাপন করেন টি-টোয়েন্টি আন্তর্জাতিক এবং সমস্ত টি-টোয়েন্টি ক্রিকেটে সবচেয়ে দ্রুততম ৫০ রানের রেকর্ড, তিনি মাত্র ১২ বলে ৫০ রান করেছিলেন। ২০১১ বিশ্বকাপ চলাকালীন, তিনি প্রথম খেলোয়াড় হয়েছিলেন যিনি ৫ উইকেট শিকার নেওয়ার সাথে সাথে একই বিশ্বকাপের ম্যাচে ৫০ রান করেছেন।
২০১১ সালে, ঘটে এক বড় অঘটন, যুবরাজের বাম ফুসফুসে ক্যান্সারযুক্ত টিউমার ধরা পড়ে এবং তিনি বোস্টন এবং ইন্ডিয়ানাপলিসে কেমোথেরাপির চিকিৎসা করতে চলে যান। ২০১২ সালের মার্চ মাসে কেমোথেরাপির তৃতীয় ও চূড়ান্ত চক্র শেষ করে তাঁকে হাসপাতাল থেকে ছেড়ে দেওয়া হয় এবং এপ্রিল মাসে তিনি ভারতে ফিরে আসেন। ২০১২ বিশ্ব টি-টোয়েন্টির কিছু আগে, সেপ্টেম্বরে নিউজিল্যান্ডের বিপক্ষে একটি টি-টোয়েন্টি ম্যাচে তিনি তার আন্তর্জাতিক প্রত্যাবর্তন করেছিলেন।
২০১২ সালে, সালে তার ভারতীয় এবং আন্তর্জাতিক ক্রিকেটে তার অবদানের জন্য অর্জুন পুরস্কার লাভ করেন, ভারতের দ্বিতীয় সর্বোচ্চ ক্রীড়া পুরস্কার। পরবর্তীকালে, ২০১৪ সালে, তিনি ভারত সরকারের দ্বারা পদ্মশ্রী পুরস্কারে ভূষিত হন, ভারতের চতুর্থ সর্বোচ্চ বেসামরিক পুরস্কার। ২০১৪ আইপিএল নিলামে রয়্যাল চ্যালেঞ্জার্স বেঙ্গালুরু যুবরাজকে সর্বকালের সর্বোচ্চ দামে ১৪ কোটি টাকা দিয়ে তাঁদের দলে নিয়েছিল এবং ২০১৫ সালে, দিল্লি ডেয়ারডেভিলস তাঁকে ১৬ কোটি টাকা দিয়ে তাঁদের দলে নিয়েছিল।
২০১৭ সালের জুন মাসে, তিনি ওয়েস্ট ইন্ডিজের বিপক্ষে ভারতের হয়ে প্রতিনিধিত্ব করার পর আর ভারতীয় দলে খেলার সুযোগ পাননি এবং সেটাই ছিল তার সর্বশেষ খেলা। ১০ জুন ২০১৯-তে যুবরাজ আন্তর্জাতিক ক্রিকেট থেকে অবসর নেওয়ার কথা ঘোষণা করেছিলেন।
ফুটবল লিগ প্রথম বিভাগ
থাম্ব|প্রতীকী ছবি ফুটবল লিগ প্রথম বিভাগ ১৮৮৮ সাল থেকে ইংল্যান্ডে চালু হওয়া একটি ফুটবল প্রতিযোগিতা। স্থাপনার পর ১৯৯২ সাল পর্যন্ত এটি ইংল্যান্ডের ফুটবলের শীর্ষতম বিভাগ ছিল। প্রিমিয়ার লিগ প্রতিষ্ঠিত হওয়ার পর ১৯৯৩ থেকে ২০০৪ সাল পর্যন্ত এটি কেবল ইংল্যান্ডের ফুটবল লিগের শীর্ষ বিভাগ ছিল। সর্বশেষ অনুষ্ঠিত লিগে লিডস ইউনাইটেড ফুটবল ক্লাব বিজয়ী হয়েছিল।
ইতিহাস
১৮৮৮ সালে এস্টন ভিলা পরিচালক উইলিয়াম ম্যাকগ্রেগর ফুটবল লিগ প্রতিষ্ঠিত করেন। প্রথমে এটি ছিল ১২টি দল (অ্যাক্রিংটন, এস্টন ভিলা, ব্ল্যাকবার্ন রোভারস, বোল্টন ওয়ান্ডারার্স, বার্নলে, ডার্বি কাউন্টি, এভারটন, নটস কাউন্টি, প্রেস্টন নর্থ এন্ড, স্টোক (বর্তমানে স্টোক সিটি), ওয়েস্ট ব্রমউইচ অ্যালবিওন এবং উভারহ্যাম্পটোন ওয়ান্ডারার্স) এক বিভাগের লিগ, যা ফুটবল লিগ নামে পরিচিত ছিল। ১৮৯২ সালে আরও দলের যোগদানের ফলে এই লিগ ভেঙ্গে দুটি বিভাগ তৈরি করা হয়। পূর্বের সকল সদস্য ও যোগদানকৃত সদস্যের মধ্যে শ্রেষ্ঠ দুটি দলকে নিয়ে ফুটবল লিগ প্রথম বিভাগ এবং বাকী যোগদান করা দলগুলো নিয়ে ফুটবল লিগ দ্বিতীয় বিভাগ প্রতিষ্ঠিত হয়।
পরবর্তী ১০০ বছরে ফুটবল লিগ প্রথম বিভাগ ইংল্যান্ড ফুটবল ইতিহাসে অবিসংবাদিতভাবে শীর্ষতম বিভাগ ছিল। ১৯৯২ সালে প্রথম বিভাগের ২২টি দল ফুটবল লিগ থেকে নিজেদের প্রত্যাহার করে নিয়ে এফ.এ. প্রিমিয়ার লিগ প্রতিষ্ঠিত করে। মূলত বিশ্বের শীর্ষস্থানীয় দল তাদের সম্মান ও টেলিভিশন সম্প্রচারস্বত্ত্বের মাধ্যমে মুনাফা বৃদ্ধির উদ্দেশ্যেই প্রিমিয়ার লিগ প্রতিষ্ঠা করা হয়। এরপর ফুটবল লিগকে নতুন করে সংগঠিত করা হয়। ফলে তৎকালীন দ্বিতীয়, তৃতীয় ও চতুর্থ বিভাগের নাম পরিবর্তন করে যথাক্রমে প্রথম, দ্বিতীয় ও তৃতীয় বিভাগ নাম রাখা হয়। এভাবে প্রথম বিভাগ ফুটবল লিগের শীর্ষ বিভাগ হলেও ইংল্যান্ডের ফুটবলে এর অবস্থান ছিল দ্বিতীয় পর্যায়ে।
চীনা বিজ্ঞান অ্যাকাডেমি
চীনা বিজ্ঞান অ্যাকাডেমি বিশ্বের বৃহত্তম বৈজ্ঞানিক গবেষণা সংস্থা। ২০১৮ সালে এখানে ৬০ হাজার গবেষক কাজ করতেন। ২০১৬ সালে এটির অধীনে ১১৪টি ইনস্টিটিউট (গবেষণা প্রতিষ্ঠান) ছিল। এটি নিয়মিত সারা বিশ্বের সবচেয়ে সেরা গবেষণা প্রতিষ্ঠানগুলির একটি হিসেবে মর্যাদাক্রম লাভ করে আসছে।  চীনের বিজ্ঞান ও প্রযুক্তি বিশ্ববিদ্যালয় এবং চীনা বিজ্ঞান অ্যাকাডেমির বিশ্ববিদ্যালয় - এই দুইটি উচ্চশিক্ষা প্রতিষ্ঠান এটির সাথে হয় সংশ্লিষ্ট বা এটির অধীনে অবস্থিত।
ফুটবল লিগ প্রথম বিভাগ
ইতিহাস
বাণিজ্যিক কারণে ২০০৪-০৫ মৌসুমের শুরুতে ফুটবল লিগ প্রথম বিভাগের নাম পরিবর্তন করে রাখা হয় ফুটবল লিগ চ্যাম্পিয়নশিপ। তবে এটি এখনো ইংল্যান্ডের ফুটবলে দ্বিতীয় অবস্থানে রয়েছে।
যে সমস্ত দল প্রিমিয়ার লিগ স্থাপনের সালের পূর্বে প্রথম বিভাগ ফুটবল লিগে খেলেছে কিন্তু প্রিমিয়ারশিপে খেলার যোগ্যতা অর্জন করতে পারেনি তারা হচ্ছে: (অ্যাক্রিংটন, ব্ল্যাকপুল, ব্র্যাডফোর্ড পার্ক অ্যাভিনিউ, ব্রেন্টফোর্ড, ব্রাইটন ও হোভ এলবিওন, ব্রিস্টল সিটি, বার্নলে, বারি, কার্ডিফ সিটি, কার্লাইল ইউনাইটেড, ডারওয়েন, গ্লসপ নর্থ এন্ড, গ্রিমসবি টাউন, হাডার্সফিল্ড টাউন, লেটন ওরিয়েন্ট, লুটন টাউন, মিলওয়াল, নর্দাম্পটন টাউন, নটস কাউন্টি, অক্সফোর্ড ইউনাইটেড, প্রেস্টন নর্থ এন্ড, স্টোক সিটি, ও সোয়ানসি সিটি। এর মধ্যে বার্নলে, হাডার্সফিল্ড ও প্রেস্টন নর্থ এন্ড সাবেক চ্যাম্পিয়ন ছিল।
আকার
শুরুতে ১২টি দল এতে অংশ নেয়। পরে আরও দল যোগ দেয়ায় বিভিন্ন সময়ে এর আকার পরিবর্তিত হয়েছে। †শীর্ষতম বিভাগ হিসেবে নয়।
ট্রফি
১৮৯০ সালে ইংরেজ ফুটবল লিগ চ্যাম্পিয়নশিপ ট্রফির নকশা প্রণয়ন করা হয়। ট্রফিটি “ভদ্রমহিলা” (The Lady) নামে পরিচিত কারণ এর আকার অনেকটা নারীর শরীরের মত। বর্তমান ট্রফি বিজয়ী দল হচ্ছে সান্ডারল্যান্ড, যারা তাদের ম্যানেজার রয় কিনের অধীনে ২০০৬-০৭ মৌসুমে এটি জিতেছে।
১৯৯৩-২০০৪
দেখুন ইংলিশ ফুটবল লিগ চ্যাম্পিয়নশিপ শিরোপাধারী।
গ্যানডালফ
গ্যানডালফ হচ্ছেন জে. আর. আর. টলকিনের বিখ্যাত কল্পকাহিনী দ্য হবিট এবং দ্য লর্ড অব দ্য রিংস এর একটি কাল্পনিক চরিত্র। এই কল্পকাহিনীতে গ্যানডালফ হচ্ছেন একজন যাদুকর যিনি এই কাহিনীর এবং পরবর্তীতে বর্ণিত আংটির যুদ্ধের (ঈ wআন্ত ত ফুচক য়উ ইন য়উর আসস সমে তিমেস সায়িং আয়েঅহ!)১ (War of the Rings) একজন প্রধান চরিত্র। তিনি ইসটারী (Istari) সম্প্রদায়ের দ্বিতীয় প্রধান, স্যারুম্যানের পতনের পরে প্রধান ব্যক্তি। গ্যানডালফ ফেলোশিপ অব দ্য রিং এবং পশ্চিমের সেনাবাহিনীর (Army of the west) দলনেতা।তাছাড়া তিনি এলফদের রিং অফ ফায়ারের বহনকারী।
বহিঃসংযোগ
Figuren in Tolkiens Welt Middle-earth characters
ইয়াহিয়া আবু ইসহাক
ইয়াহিয়া আবু ইসহাক (يحي بوسحاقي, তিফিনাগ: ⵖⴰⵀⵉⴰ Boⵓⵙⵀⴰⴽⵉ, Yahia Boushaki) হয় একটি আলজিয়ার্স, আবাসিক প্রশাসনিক ও বাণিজ্যিক নেইবারহুড এর কমিউন মধ্যে অবস্থিত বাব দর্শক এ উপজাতি.
বিবরণ
নেইবারহুড "ইয়াহিয়া আবু ইসহাক", পরিচিত হতে একটি চীনাপাড়া, শহরের একটি আবাসিক প্রশাসনিক ও বাণিজ্যিক জোন আলজিয়ার্স.
ইতিহাস
নেইবারহুড শহরের উন্নয়নের অংশ হিসেবে 8 নভেম্বর, 1978 এর ফরমান দ্বারা তৈরি করা হয়েছে, আলজিয়ার্স
মহাবৃত্ত
একটি গোলকের কেন্দ্রগামী যে কোন সমতল এবং গোলক-পৃষ্ঠের ছেদ রেখাই মহাবৃত্ত বা গুরুবৃত্ত বা বৃহৎ বৃত্ত যাকে ইংরেজিতে great cicle বা orthodrome বলা হয়। অন্যভাবে বলা যায়, কোন গোলকের পৃষ্ঠে যে সর্ব বৃহৎ বৃত্ত আঁকা সম্ভব সেটাই মহাবৃত্ত। আবার, একটি গোলককে তার কেন্দ্রগামী যে কোন অক্ষের লম্বদিকে সমান পুরুত্বের অসংখ্য পাতলা গোলাকার চাকতিতে কর্তন করা হলে যে চাকতিটির ব্যাসার্ধ অন্য সব চাকতির চেয়ে বড় হবে অর্থাৎ যে চাকতিটির কেন্দ্র গোলকটির কেন্দ্র হবে সেই চাকতিটির প্রান্ত রেখাই (পরিধি) মহাবৃত্ত। একটি গোলকের পৃষ্ঠে অসীম সংখ্যক মহাবৃত্ত আঁকা সম্ভব। গোলকের কেন্দ্র ও ব্যাসার্ধই গোলকটির যে কোন মহাবৃত্তের কেন্দ্র ও ব্যাসার্ধ। ইউক্লিডীয় ত্রিমাত্রিক স্থানে প্রতিটি বৃত্তই কোন না কোন গোলকের মহাবৃত্ত। মহাবৃত্তের শর্ত দুটি রয়েছে। যথা: (i) এটি গোলককে সমান দুটি গোলার্ধে বিভক্ত করে এবং (ii) বিভাজক তল অবশ্যই গোলকের কেন্দ্রগামী।
কোন গোলকের পৃষ্ঠের একটি বিন্দু থেকে সরল রেখা বরাবর যাত্রা শুরু করে এর কেন্দ্রের মধ্য দিয়ে গমন করলে সরল রেখাটি গোলকের অপর পৃষ্ঠকে যে বিন্দুতে ছেদ করে তাই পূর্বোক্ত বিন্দুর বিপরীত-পৃষ্ঠ বিন্দু বা প্রতিপাদ বিন্দু বা antipodal point। যেমন— ভৌগোলিক উত্তর ও দক্ষিণ মেরু পরস্পরের বিপরীত-পৃষ্ঠ বিন্দু। কোন গোলকের পৃষ্ঠস্থ দুটি বিন্দু পরস্পরের বিপরীত-পৃষ্ঠ বিন্দু বা প্রতিপাদ বিন্দু না হলে এ দুটি বিন্দু দিয়ে কেবল একটি মহাবৃত্ত অতিক্রম করবে, অপরদিকে ঐ বিন্দুদ্বয় পরস্পরের বিপরীত-পৃষ্ঠ বিন্দু হলে এই বিন্দুদুটিকে ছেদ করে এমন অসংখ্য মহাবৃত্ত পাওয়া যাবে। যেমন— পৃথিবীর উত্তর ও দক্ষিণ মেরু অতিক্রমকারী অসংখ্য মহাবৃত্ত পাওয়া যাবে। গোলক পৃষ্ঠের যে কোন দুটি বিন্দু দিয়ে অতিক্রমকারী মহাবৃত্তের বৃত্তচাপ হল ঐ বিন্দুদ্বয়ের অন্তর্গত ক্ষুদ্রতম বৃত্তচাপ এবং এই বৃত্তচাপ উক্ত বিন্দুদ্বয়ের ক্ষুদ্রতম দূরত্বকে নির্দেশ করে। একারণে এক স্থান থেকে কোন গন্তব্যে যাওয়ার উদ্দেশ্যে জাহাজ ও বিমানগুলো তাদের চলার পথে ঐ স্থান দুটি দিয়ে কল্পিত মহাবৃত্তকে অনুসরণ করার চেষ্টা করে। কারণ এতে জ্বালানি ও সময় দুটিরই সাশ্রয় হয়। তবে স্থলপথের ক্ষেত্রে বিভিন্ন বাধার (যেমন— পাহাড়) কারণে মহাবৃত্ত রেখাকে অনুসরণ অসুবিধাজনক। উল্লেখিত ক্ষুদ্রতম বৃত্তচাপ ইউক্লিডীয় জ্যামিতির সরল রেখার ধারণার অনুরূপ। রেইম্যানীয় জ্যামিতিতে গোলীয় পৃষ্ঠের এ ধরনের (ক্ষুদ্রতম বৃত্তচাপ) দূরত্বকেই বিবেচনা করা হয় এবং রেইম্যানীয় বৃত্ত আদতে মহাবৃত্ত। এই মহাবৃত্তগুলোকে বা তাদের বৃত্তচাপকেই গোলকের জিওডেসিক বলা হয়।
উচ্চতর মাত্রার ক্ষেত্রে, n-গোলক ও Rn + 1 ইউক্লিডীয় স্থানে উৎসগামী দ্বি-সমতলের ছেদরেখাই n-গোলকের মহাবৃত্ত।
যে কোন গোলকের ন্যায় পৃথিবীর ক্ষেত্রেও অসীম সংখ্যক মহাবৃত্ত বিদ্যমান। পৃথিবীর নিরক্ষ রেখা বা বিষুব রেখা একটি মহাবৃত্ত যা পূর্ব-পশ্চিম দিক বরাবর পৃথিবীকে উত্তর মেরু ও দক্ষিণ মেরু থেকে সমান দূরত্বে দুটি সমান গোলার্ধে বিভক্ত করে। তবে নিরক্ষ রেখার সমান্তরাল অন্যান্য অক্ষরেখাগুলো মহাবৃত্ত নয়। এছাড়াও চৌম্বক নিরক্ষরেখা, তাপীয় নিরক্ষরেখাও (২১শে মার্চ ও ২৩শে সেপ্টেম্বর) মহাবৃত্ত।
0°
180°
দ্রাঘিমা রেখার সমন্বয়ে যে বৃত্ত পাওয়া যায় তা একটি মহাবৃত্ত। অনুরূপভাবে,
145°
পূর্ব এবং
35°
পশ্চিম দ্রাঘিমা রেখার সমন্বয়ে কল্পিত বৃত্তও মহাবৃত্ত।
ক্ষুদ্রতম দূরত্ব প্রতিপাদন
গোলক পৃষ্ঠের দুটি বিন্দুর ক্ষুদ্রতম বৃত্তচাপই যে গোলীয় তল বরাবর উক্ত বিন্দুদ্বয়ের ক্ষুদ্রতম দূরত্ব তা পরিবর্তনী ক্যালকুলাসের সাহায্যে প্রমাণ করা যায়।
p বিন্দু থেকে q বিন্দুর দিকে সকল নিয়মিত পথ বিবেচনা করা যাক। গোলকীয় স্থানাঙ্ক ব্যবস্থায় p বিন্দুকে উত্তর মেরুতে বিবেচনা করা যাক। প্রান্তবিন্দু ব্যতীত কোন মেরুকে ছেদ করে না এমন বক্র রেখার পরামিতি হবে নিম্নরূপ:—
এখানে \phi হল যে কোন বাস্তব সংখ্যা। এই (গোলীয়) স্থানাঙ্কে ক্ষুদ্রাতিক্ষুদ্র বৃত্তচাপ দৈর্ঘ্য হবে:
সুতরাং p থেকে q বিন্দুতে \gamma বক্ররেখাটির দৈর্ঘ্য নিম্নোক্ত বক্ররেখার ফাংশনাল হবে:
S[\gamma] কে দূর করা যাবে, অয়লার-ল্যাগ্রাঞ্জ সমীকরণ অনুসারে যদি এবং কেবল যদি হয়, যেখানে C হল একটি t-অনির্ভর ধ্রুবক, এবং
উক্ত সমীকরণদ্বয়ের প্রথমটি থেকে পাই—
নির্দিষ্ট সীমার মধ্যে উভয় পক্ষকে সমাকলন করলে C এর বাস্তব সমাধান হবে শূন্য। একইভাবে, বক্ররেখাটিকে গোলকের একটি দ্রাঘিমা রেখা বরাবর নির্দেশ করা হলে \phi'=0 হবে এবং \theta এর মান 0 ও \theta_0 এর মধ্যে থাকবে। কার্তেসীয় স্থানাঙ্কে এটা হবে: যা উৎসগামী (যেমন— গোলকের কেন্দ্র) একটি সমতল নির্দেশ করে।
প্রয়োগ
0°
180°
দ্রাঘিমা রেখা একটি মহাবৃত্ত তৈরি করে। অনুরূপভাবে,
125°
পূর্ব এবং
55°
পশ্চিম দ্রাঘিমা রেখার সমন্বয়ে কল্পিত বৃত্তও একটি মহাবৃত্ত।
যেহেতু গোলীয় পৃষ্ঠের যে কোন দুটি বিন্দুগামী ক্ষুদ্রতম চাপ গোলীয় পৃষ্ঠ বরাবর ঐ বিন্দুদ্বয়ের ক্ষুদ্রতম দূরত্বকে নির্দেশ করে এবং যেহেতু এই ক্ষুদ্রতম চাপ (জিওডেসিক) আদতে মহাবৃত্তের অংশবিশেষ তাই পৃথিবী (যদিও পৃথিবী প্রকৃত গোলাকার নয়) এবং অন্যান্য গোলীয় জ্যোতির্বৈজ্ঞানিক বস্তুর পৃষ্ঠতলের দুটি অবস্থানের নেভিগেশনে বিশেষতঃ আকাশ পথ ও জলপথের দিক নির্দেশনার ক্ষেত্রে এর প্রয়োগ গুরুত্বপূর্ণ। মহাবৃত্ত বরাবর দূরত্ব সর্বাপেক্ষা কম দূরত্ব হওয়ায় জাহাজ ও বিমানগুলোর চলার পথকে যথাসম্ভব মহাবৃত্তীয় রাখার চেষ্টা করা হয়। কারণ এতে যেমন জ্বালানি সাশ্রয় হয় তেমনি সময়ের ব্যবধানও কমে।
রোকা কাপ
রোকা কাপ (Copa Roca) হল একটি ফুটবল প্রতিযোগিতা যা আর্জেন্টিনা এবং ব্রাজিল জাতীয় দলের মধ্যে ১৯১৪ থেকে ১৯৭৬ সাল পর্যন্ত অনিয়মিত ভিত্তিতে প্রতিদ্বন্দ্বিতা করা হয়েছিল। কোপা রোকা ছিল প্রথম ট্রফি, অফিসিয়াল বা অনানুষ্ঠানিক, যা কখনো ব্রাজিলের জাতীয় দল জিতেছিল।
ইতিহাস
রোকা ভিন্নমতাবলম্বী সংস্থা Federación Argentina de Football ("আর্জেন্টিনা ফুটবল ফেডারেশন" – FAF) কে একটি ট্রফি দান করেছিলেন এবং এটি সম্মত হয়েছিল যে প্রতিযোগিতাটি টানা তিন বছর একক-লেগ ফরম্যাটে খেলা হবে এবং দুটি জয়ের সাথে বিজয়ী দেশ চিরতরে ট্রফি জয় করবে। কিন্তু ১৯১৫ সালে এফএএফ(FAF) আর্জেন্টিনীয় ফুটবল অ্যাসোসিয়েশনের সাথে একীভূত হয় এবং পরবর্তী ম্যাচগুলো খেলা হয়নি। ১৯২২ সালে, ব্রাজিলীয় ফুটবল কনফেডারেশন আবার প্রতিযোগিতা খেলতে সম্মত হয়, যেটি ব্রাজিল দ্বিতীয়বার জিতেছিল এবং এইভাবে রোকা কাপের মালিকানা দাবিদার হয়, যদিও পরের বছর আর্জেন্টিনা তাদের পরাজিত করে।
১৯৩৮ সালে, উভয় ফুটবল অ্যাসোসিয়েশন, এএফএ এবং সিবিএফ, আবার প্রতিযোগিতাটি খেলতে সম্মত হয়। বিন্যাস পরিবর্তন করা হয়েছে এবং ট্রফিটি সাম্প্রতিক বিজয়ীর কাছে রাখা হবে। প্রথম দুটি ম্যাচ ড্র হলে বা উভয় দল বিজয়ী হলে তৃতীয় লেগ খেলতে হবে। ১৯৩৯ সালের জানুয়ারিতে, রিউ দি জানেইরুতে ৫-১ জয় পায়। পরের খেলাটি ঘটনাবলীতে পরিপূর্ণ ছিল এবং রেফারি ব্রাজিলকে একটি পেনাল্টি দেওয়ার পর দর্শক দল ক্ষুব্ধ হয়ে পিচ ছেড়ে চলে যায়। তবে আর্জেন্টিনা দল এরই প্রতিবাদে প্রায় মাঠ ছেড়ে দিলে ঘরের দল তৃতীয় গোলে এগিয়ে যায়। তৃতীয় এবং চতুর্থ ম্যাচটি সাও পাওলোতে আর্জেন্টিনাকে জয় এনে দেয়। ১৯৪০ সালের সংস্করণটি আর্জেন্টিনায় খেলা হয়েছিল, যেখানে আর্জেন্টিনা দুটি ম্যাচ জিতেছিল (৬-১ এবং ৫-১) এবং ব্রাজিল একটি জিতেছিল (৭-১)।
১৯৫৭ সালের ম্যাচে, মারাকানায়, পেলের ব্রাজিলীয় জাতীয় দলে অভিষেক হয়, কোচ সিলভিও পিরিলোর তৈরি, যেখানে তিনি ব্রাজিলের জার্সি গায়ে অনেক গোলের প্রথমটি করেন। ১৯৪০ সাল থেকে, ব্রাজিল ১৯৭১ কাপ ব্যতীত প্রতিটি সংস্করণ জিতেছিল, যখন দুটি ড্রয়ের সাথে, কাপটিও টাই(সমান-সমান) ঘোষণা করা হয়েছিল।
ম্যাচগুলো
নিচের তালিকায় কোপা জুলিও এ. রোকা-এর সব সংস্করণ রয়েছে। ১৯৩৯ সাল থেকে, কাপটি দুই পায়ের ফর্ম্যাটে খেলা হয়েছিল। কোন গোল পার্থক্য বিবেচনায় নেওয়া হয়নি তাই উভয় দল একটি করে ম্যাচ জিতে গেলে, চ্যাম্পিয়ন নির্ধারণের জন্য একটি প্লে-অফ অনুষ্ঠিত হয়। তা সত্ত্বেও, ১৯৫৭ সাল থেকে কাপ দুটি ম্যাচের মধ্যে গোল পার্থক্য দ্বারা সংজ্ঞায়িত করা হয়েছিল।
কচুরিপানা
কচুরিপানা দক্ষিণ পাকিস্তানের সিন্ধের প্রাদেশিক ফুল।
বাংলায় কচুরিপানার আগমনের ইতিহাস
ধারণা করা হয় কচুরিপানার অর্কিড-সদৃশ ফুলের সৌন্দর্যপ্রেমিক এক ব্রাজিলীয় পর্যটক ১৮শ' শতাব্দীর শেষভাগে বাংলায় কচুরিপানা নিয়ে আসেন। তারপর তা এত দ্রুত বাড়তে থাকে যে ১৯২০ সালের মধ্যে বাংলার প্রায় প্রতিটি জলাশয় কচুরিপানায় ভরে যায়। নদ-নদীতে চলাচল দুঃসাধ্য হয়ে পড়ে আর জলাভূমির ফসল আমন ধান আর পাট চাষ অসম্ভব হয়ে পড়ে, ফলে বাংলার অর্থনীতিতে স্থবিরতা দেখা দেয়।
এমন পরিস্থিতিতে সরকার কচুরিপানার দৌরাত্ম্য হ্রাসে বাংলার জলাভূমি আইন, বাংলার মিউনিসিপ্যালিটি আইন, বাংলার স্থানীয় সরকার আইন এবং বাংলার স্থানীয় গ্রাম সরকার আইন সংশোধন করে। ১৯৩৬ সালে কচুরিপানা আইন জারি করা হয়, যার মাধ্যমে বাড়ির আশেপাশে কচুরিপানা রাখা নিষিদ্ধ ঘোষিত হয় এবং সরকারি পৃষ্ঠপোষকতায় পরিচালিত কচুরিপানা পরিষ্কার অভিযানে অংশ নেয়াকে নাগরিক কর্তব্য ঘোষণা করা হয়। আক্রান্ত এলাকার ডিস্ট্রিক্ট ম্যাজিস্ট্রেটরা তাদের নিজ নিজ এলাকায় স্বেচ্ছাসেবী নিয়ে কচুরিপানা দমনে কার্যকর অভিযান চালতে আদিষ্ট হন। জনতা এই কাজে উৎসাহের সাথে যোগ দেয়। ১৯৩৭ সালের নির্বাচনে সবগুলো দলের নির্বাচনী ইশতেহারে বাংলাকে কচুরিপানার অভিশাপ-মুক্ত করার অঙ্গীকার ছিল। শেরে বাংলা এ কে ফজলুল হক নির্বাচনে বিজয় লাভ করে তার নির্বাচনী প্রতিশ্রুতি পূরণে ঝাঁপিয়ে পড়েন এবং কচুরিপানার বিরুদ্ধে জোরদার অভিযান চালান।
কচুরিপানার বিরুদ্ধে পরিচালিত অভিযানের সাফল্য লাভের আরেকটি গুরুত্বপূর্ণ কারণ ছিল সার হিসেবে পঁচানো কচুরিপানার উৎকৃষ্টতা। এই গুণের কারণে ভূমিহীন কৃষকরা কচুরিপানা জমিয়ে ভাসমান কৃষিজমি তৈরি করতে শুরু করে। অবশেষে ১৯৪৭ এর মধ্যে বাংলার জলাশয়গুলো কচুরিপানা-বদ্ধতা থেকে মুক্তি লাভে সক্ষম হয়। তবে এখনও বাংলার জলাশয়ে কচুরিপানা বহাল তবিয়তেই আছে।
কচুরিপানা এখন প্রধানত সার হিসেবেই অধিক ব্যবহূত হয় এবং বর্ষাকালে বন্যা আক্রান্ত অঞ্চলে গবাদি পশুর খাদ্য যোগায়। এছাড়া হাওর অঞ্চল সংলগ্ন এলাকায় বাঁশ দিয়ে আটকে রেখে ঢেউয়ের আঘাত থেকে ভিটে-মাটি রক্ষায় ব্যবহূত হয়।
জামিয়া কুরআনিয়া আরাবিয়া লালবাগ
জামিয়া কুরআনিয়া আরাবিয়া লালবাগ (الجامعة القرآنية العربية، لالباغ ) কওমী মাদ্রাসার উচ্চতর ডিগ্রিভিত্তিক  ইসলামী পড়াশোনার জন্যে ঢাকায় অবস্থিত একটি কওমী মাদ্রাসা।  এতে কিন্ডারগার্টেন থেকে স্নাতকোত্তর স্তর পর্যন্ত শিক্ষার ৭টি বিভাগ রয়েছে।
ইতিহাস
এই ইনস্টিটিউট জাফর আহমদ উসমানী, মোজাদ্দেদে আজম শামসুল হক ফরিদপুরী, নেতৃত্বে ইসলামী পণ্ডিত ও ওলামাদের একটি দল এর প্রতিষ্ঠাতা। মুফতি দীন মুহামমদ খান ও হাফেজ্জী হুজুর শাওয়াল ১৩৭০ হিজরীতে লালবাগ শাহী মসজিদ নামের সাথে মিলিয়ে  মসজিদটির পাশে  আশেপাশে এ মাদ্রাসাটি প্রতিষ্ঠার প্রথম পরিকল্পনা করেছিলেন। হাফেজি হুজুরই প্রথম ব্যক্তি যিনি অনেক সমস্যা ও সমস্যার মাঝে কুরআন (হিফজুল কুরআন) মুখস্থ করার ক্লাস শুরু করেছিলেন। তবে সেই ব্যক্তিত্বদের চেষ্টার কারণে জামিয়াহ এখন দেশে-বিদেশে সুপরিচিত হয়ে উঠেছে। জামিয়াহ লালবাগ এ অঞ্চলের প্রায় ৭০০ টি মাদ্রাসার দেখাশোনা করে যাতে তারা তাদের পাঠ্যক্রমিক কার্যক্রমের উন্নতি করতে পারে।
বিভাগ
জামিয়ায় নিম্নোক্ত শিক্ষা বিভাগ রয়েছে   :
জামেয়াহ ইলম-ই-ওয়াহী (divineশিক ইসলামী জ্ঞান) এর পাশাপাশি শিক্ষার্থীদের উর্দু এবং ফারসি পড়ানো হয় ।
সু্যোগ - সুবিধা
সমস্ত শিক্ষার্থী মাদ্রাসার বাসিন্দা। জামিয়াহ সকল শিক্ষার্থীকে বিনামূল্যে শিক্ষা দেয়। এটি তাদের পাঠ্যপুস্তককে ধার দেয়। পরীক্ষায় সেরা ফলাফল অর্জনকারী শিক্ষার্থীদের পুরস্কৃত করা হয়। তদুপরি, জামিয়াহ অনাথ এবং দরিদ্র ও দুস্থ শিক্ষার্থীদের খাদ্য ও আবাসন সরবরাহ করে।
পাঁসে তু ভো কোরা, ফ্রাপে লে বালাফোঁ
পাঁসে তু ভো কোরা, ফ্রাপে লে বালাফোঁ (Pincez tous vos koras, frappez les balafons; ইংরেজি ভাষায়: Everyone strum your koras, strike the balafons) সেনেগালের জাতীয় সঙ্গীত। এই গানের কথা দিয়েছেন লেওপল্ড সেদার সেঙ্গোর এবং তিনি সেনেগালের প্রথম রাষ্ট্রপতি হন। একে সুর দিয়েছেন হেরবেরট পেপার, যে কেন্দ্রীয় আফ্রিকান প্রজাতন্ত্রের জাতীয় সঙ্গীত লে রেনেসাঁ লিখেছেন। কোরা এবং নালাফোন সেনেগালের বাদ্যযন্ত্র। এইটি ১৯৬০ সালে অবলম্বন করা হয়েছিল।
নেপাল কমিউনিস্ট পার্টি (একীকৃত মার্কসবাদী-লেনিনবাদী)
নেপাল কমিউনিস্ট পার্টি (একীকৃত মার্কসবাদী-লেনিনবাদী) বা নেকপা (এমালে) (নেপালি: नेपाल कम्युनिस्ट पार्टी (एमाले)) নেপালের একটি কমিউনিস্ট দল। নেপালের কমিউনিস্ট পার্টি (মার্ক্সবাদী-লেনিনবাদী) এবং নেপালের কমিউনিস্ট পার্টি (মার্ক্সবাদী) ১৯৯০ সালের জানুয়ারিতে একীভূত হয়ে এই দলটি প্রতিষ্ঠিত হয়। দল থেকে চারজন প্রধানমন্ত্রী হয়েছেন এবং দলটি পাঁচবার সরকারে নেতৃত্ব দিয়েছে। দলটি ১৭ মে ২০১৮-এ নেপাল কমিউনিস্ট পার্টি গঠনের জন্য সিপিএন (মাওবাদী কেন্দ্র) এর সাথে একীভূত হয় কিন্তু নতুন দলটি বিলুপ্ত হয়ে যায় এবং ৮ মার্চ ২০২১ তারিখে নেপালের সুপ্রিম কোর্টের একটি সিদ্ধান্তের মাধ্যমে নেকপা (এমালে) পুনরুজ্জীবিত হয়।
দলটি 'বুদ্ধবার' নামক পত্রিকা প্রকাশ করে থাকে। দলটির যুব সংগঠন হল গণতান্ত্রিক জাতীয় যুব ফেডারেশন, নেপাল (Democratic National Youth Federation, Nepal)। ১৯৯৯ সালের সংসদীয় নির্বাচনে দলটি ২৭৩৪৫৬৮ ভোট পেয়েছিল (৩১.৬১%, ৭১টি আসন)।
২০১৪ সালের সাধারণ কনভেনশন
দলটির জুলাই, ২০১৪ সালের কাঠমান্ডুতে অনুষ্ঠিত হয় সাধারণ কনভেনশন। সেখানে ভোটের মাধ্যমে কেন্দ্রীয় কমিটি নির্বাচিত হয়। কেন্দ্রীয় কমিটিতে ছিলেন চেয়ারম্যান খড়গ প্রসাদ ওলি, ভাইস চেয়ারম্যানগণ যথাক্রমে বাম দেব গৌতম, অস্তলক্ষ্মী শাক্য, যুবরাজ গয়ালি এবং ভীম বাহাদুর রাওয়াল। এছাড়াও সেসময় সাধারণ সম্পাদক হন ঈশ্বর পোখরেল, উপ সাধারণ সম্পাদক হন ঘনশ্যাম ভুষাল, বিষ্ণু পৌড়েল এবং পার্টি সাধারণ সম্পাদকগণ নির্বাচিত হন যথাক্রমে গোকর্ণ বিস্ট, যোগেশ ভট্টরাই, ভীম আচার্য, প্রদীপ গয়ালি এবং পৃথ্বী শুভ গুরুং।
প্রিয়া রায়না
প্রিয়া রায়না হচ্ছেন একজন ভারতীয় টেলিভিশন অভিনেত্রী, রেডিও জকি, কৌতুক অভিনেত্রী, উপস্থাপক এবং কণ্ঠ অভিনেত্রী। তিনি সনি টিভিতে প্রচারিত কমেডি সার্কাস কা নেয়া দৌরে অংশগ্রহণের মাধ্যমে অধিক পরিচিতি লাভ করেন। তিনি এবং তার সাথে অন্যান্য কমেডি অভিনেতারা জম্মু বিশ্ববিদ্যালয়ের একটি কমেডি অনুষ্ঠানে বিচারকের দায়িত্ব পালন করেছেন। তিনি বিগ এফএমের একজন রেডিও জকি হিসেবে তার কর্মজীবন শুরু করেন, এরপর তিনি কালারস-এ প্রচারিত ইন্ডিয়া'স গট ট্যালেন্ট-এ অংশগ্রহণ করেন।
ব্যক্তিগত জীবন
প্রিয়া রায়না ভারতের কাশ্মিরে নভেম্বরের ৫ তারিখে জন্মগ্রহণ করেন, তার বাবার নাম হচ্ছে শুবান লাল রায়না এবং মায়ের নাম হচ্ছে রেখা রায়না। তিনি কাশ্মিরি পন্ডিতের সাথে তার শৈশব অতিবাহিত করেন।
কণ্ঠ দান
নিম্নে উল্লেখিত শিল্পীদের জন্য প্রিয়া রায়না কণ্ঠ দিয়েছেন:
নেপালি কংগ্রেস
নেপালি কংগ্রেস (नेपाली कांग्रेस) নেপালের একটি সমাজবাদী গণতান্ত্রিক রাজনৈতিক দল। 'নেপাল জাতীয় কংগ্রেস'(Nepal National Congress) এবং 'নেপাল গণতান্ত্রিক কংগ্রেস'(Nepal Democratic Congress) ১৯৫০ সালে একীভূত হয়ে এই দলটি প্রতিষ্ঠা করে।
ভাতশালা রেলওয়ে স্টেশন
ভাতশালা রেলওয়ে স্টেশন বাংলাদেশের চট্টগ্রাম বিভাগের ব্রাহ্মণবাড়িয়া জেলার সদর উপজেলায় অবস্থিত একটি রেলওয়ে স্টেশন।
নেপালি কংগ্রেস
দলটির নেতা হলেন সুশীল কইরালা।
ভাতশালা রেলওয়ে স্টেশন
ইতিহাস
১৮৯২ সালে ইংল্যান্ডে গঠিত আসাম বেঙ্গল রেলওয়ে কোম্পানি এদেশে রেলপথ নির্মাণের দায়িত্ব নেয়। ১৮৯৫ সালের ১ জুলাই চট্টগ্রাম থেকে কুমিল্লা ১৫০ কিমি মিটারগেজ লাইন এবং লাকসাম থেকে চাঁদপুর পর্যন্ত ৬৯ কিমি রেললাইন জনসাধারণের জন্য খোলা হয়। ১৮৯৬ সালে কুমিল্লা-আখাউড়া-শাহবাজপুর রেলপথ স্থাপন করা হয়। ১৯০৩ সালে আসাম-বেঙ্গল রেলওয়ের পরিচালনায় বেসরকারি লাকসাম-নোয়াখালী রেল শাখা চালু হয়। ১৯০৫ সালে এই লাইনটি সরকার কিনে নেয়, এবং ১৯০৬ সালে ১ জানুয়ারি আসাম-বেঙ্গল রেলওয়ের সঙ্গে একীভূত করে দেয়। টঙ্গী-ভৈরব-আখাউড়ার মধ্যে রেললাইন স্থাপিত হয় ১৯১০ থেকে ১৯১৪ সালের মধ্যে।  টঙ্গী-আখাউড়া লাইনের স্টেশন হিসেবে ভাতশালা  রেলওয়ে স্টেশন তৈরি করা হয়।
পরিষেবা
ভাতশালা রেলওয়ে স্টেশন দিয়ে চলাচল কারী ট্রেনের তালিকা নিম্নে দেওয়া হলো:
নেপালি কংগ্রেস
দলটির তরুণ সংগঠন হল নেপাল তরুণ দল।
১৯৯৯ সালের সংসদীয় নির্বাচনে দলটি ৩২১৪৭৮৬ ভোট পেয়েছিল (৩৭.১৭%, ১১১টি আসন)।
দলটি সোশালিস্ট ইন্টারন্যাশনাল নামক সমাজবাদী আন্তর্জাতিক সংগঠনের সাথে জড়িত।
হীর রাঞ্জা
থাম্ব|হির রাঞ্জা ভারতের অন্যতম সাহিত্য গুলোর মধ্যে একটি। এটি অধিকাংশ পাঞ্জাবে প্রচলিত রয়েছে এবং ভারতীয় চলচ্চিত্রে এই কাহিনীগুলো প্রদর্শন করা হয়েছে বহুবার হীর রাঞ্জা (ਹੀਰ ਰਾਂਝਾ,, ) পাঞ্জাবের জনপ্রিয় প্রেমকাহিনীগুলোর মধ্যে অন্যতম একটি। অন্য কয়েকটি হলো মির্জা সাহিবা এবং সোনি মহিওয়াল। এই গল্পের বেশ কয়েকটি কাব্যিক ব্যাখ্যা রয়েছে, তবে সবচেয়ে জনপ্রিয় গল্পটি হলো ওয়ারিস শাহের হীর যা ১৭৬৬ সালে রচিত হয়েছিল। এই গল্পে হীরের প্রেম এবং তার প্রেমিক রাঞ্জার কথা উপস্থাপিত হয়েছে।
বাংলাদেশ জাতীয় ফুটবল দল
বাংলাদেশ জাতীয় ফুটবল দল হচ্ছে আন্তর্জাতিক ফুটবলে বাংলাদেশের প্রতিনিধিত্বকারী পুরুষদের জাতীয় দল, যার সকল কার্যক্রম বাংলাদেশের ফুটবলের সর্বোচ্চ নিয়ন্ত্রক সংস্থা বাংলাদেশ ফুটবল ফেডারেশন দ্বারা নিয়ন্ত্রিত হয়। এই দলটি ১৯৭৬ সাল হতে ফুটবলের সর্বোচ্চ সংস্থা ফিফার এবং ১৯৭৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৭৩ সালের ২৬শে জুলাই তারিখে, বাংলাদেশ প্রথমবারের মতো আন্তর্জাতিক খেলায় অংশগ্রহণ করেছে; মালয়েশিয়ার কুয়ালালামপুরে অনুষ্ঠিত বাংলাদেশ এবং থাইল্যান্ডের মধ্যকার উক্ত ম্যাচটি ২–২ গোলে ড্র হয়েছে।
৩৬,০০০ ধারণক্ষমতাবিশিষ্ট বঙ্গবন্ধু জাতীয় স্টেডিয়ামে বাংলার বাঘ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বাংলাদেশের রাজধানী ঢাকার মতিঝিলের বঙ্গবন্ধু জাতীয় স্টেডিয়ামের নিকটবর্তী বিএফএফ ভবনে অবস্থিত। বর্তমানে এই দলের ম্যানেজারের দায়িত্ব পালন করছেন হাভিয়ের কাবরেরা এবং অধিনায়কের দায়িত্ব পালন করছেন কলকাতা মোহামেডানের মধ্যমাঠের খেলোয়াড় জামাল ভূইয়া।
বাংলাদেশ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে বাংলাদেশ এপর্যন্ত মাত্র ১ বার অংশগ্রহণ করেছে, যেখানে তারা শুধুমাত্র গ্রুপ পর্বে অংশগ্রহণ করেছে। এছাড়াও, এশিয়ান গেমসে বাংলাদেশ এপর্যন্ত ৫ বার অংশগ্রহণ করেছে, যার মধ্যে সেরা সাফল্য হচ্ছে ২০১৮ এশিয়ান গেমসের ১৬ দলের পর্বে পৌঁছানো, যেখানে তারা উত্তর কোরিয়ার কাছে ৩–১ গোলের ব্যবধানে পরাজিত হয়েছে। বাংলাদেশ সাফ চ্যাম্পিয়নশিপের ইতিহাসের অন্যতম সফল দল, যারা এপর্যন্ত ১ বার (২০০৩) জয়লাভ করেছে।
জাহিদ হাসান এমিলি, মামুনুল ইসলাম, কাজী সালাউদ্দিন, জামাল ভূইয়া এবং আশরাফ উদ্দিন আহমেদের মতো খেলোয়াড়গণ বাংলাদেশের জার্সি গায়ে মাঠ কাঁপিয়েছেন।
২০শ শতাব্দী
১৯৭১ সালে পাকিস্তানের কাছে থেকে স্বাধীনতা অর্জন করার পর ১৯৭২ সালের ১৫ জুলাই বাংলাদেশ ফুটবল ফেডারেশন প্রতিষ্ঠিত হয়। ১৯৭৩ সালের ২৬শে জুলাই তারিখে, বাংলাদেশ তাদের প্রথম আন্তর্জাতিক ম্যাচে থাইল্যান্ডের মুখোমুখি হয়েছে, উক্ত ম্যাচটি ২–২ গোলে ড্র হয়েছিল। এনায়েতুর রহমান বাংলাদেশের হয়ে প্রথম আন্তর্জাতিক গোল করেছেন এবং দ্বিতীয় গোলটি করেছেন আক্রমণভাগের খেলোয়াড় কাজী সালাউদ্দিন। খেলা সমতায় থাকার পর পেনাল্টি শুট-আউটে গড়িয়েছিল, যেখানে বাংলাদেশ ২–১ গোলের ব্যবধানে পরাজিত হয়েছিল। ২৬শে জুলাই থেকে ১৪ই আগস্ট পর্যন্ত এশিয়ার বিভিন্ন দলের বিরুদ্ধে ১৩টি প্রীতি ম্যাচে অংশগ্রহণ করে বাংলাদেশ, যার তিনটিতে ড্র এবং দশটিতে পরাজিত হয় তারা। এক বছর পর আরও দুইটি প্রীতি ম্যাচে তারা অংশগ্রহণ করে এবং প্রত্যেকটিতেই তারা পরাজিত হয়। ১৯৭৩ সালের ১৩ই আগস্ট তারিখে, বাংলাদেশ দল স্বাগতিক সিঙ্গাপুরকে ১–০ গোলের ব্যবধানে পরাজিত করে তাদের প্রথম জয় অর্জন করেছিল। গোলটি করেন একেএম নওশেরুজ্জামান।
১৯৭৮ সালে ভারত এবং মালয়েশিয়ার বিরুদ্ধে দুইটি প্রীতি ম্যাচে পরাজিত হয় বাংলাদেশ। ১৯৭৯ সালের জানুয়ারি মাসে তারা ১৯৮০ এএফসি এশিয়ান কাপের বাছাইপর্বে অংশগ্রহণ করে। উক্ত আসরের প্রথম দুই খেলায় বাংলাদেশ কাতার এবং আফগানিস্তানের সাথে ড্র করে, তবে কাতারের বিরুদ্ধে দ্বিতীয় খেলায় ৪–০ ব্যবধানে পরাজিত হয় তারা। অবশ্য আফগানিস্তানের বিরুদ্ধে দ্বিতীয় খেলায় ৩–২ ব্যবধানে জয়লাভ করে এএফসি এশিয়ান কাপে অংশগ্রহণ করার সুযোগ পায় বাংলাদেশ। এটিই বাংলাদেশ জাতীয় ফুটবল দলের ইতিহাসের দ্বিতীয় জয় ছিল। এএফসি এশিয়ান কাপের প্রস্তুতি হিসেবে চারটি প্রীতি ম্যাচে অংশ নেয় বাংলাদেশ, যার তিনটিতে পরাজয় এবং একটিতে জয়লাভ করে তারা। ১৯৮০ সালের সেপ্টেম্বর মাসে, কুয়েতে অনুষ্ঠিত এএফসি এশিয়ান কাপের গ্রুপ পর্বে বাংলাদেশের প্রতিদ্বন্দ্বী ছিল পূর্ববর্তী আসরের চ্যাম্পিয়ন ইরান, উত্তর কোরিয়া, সিরিয়া এবং চীন। উক্ত আসরে বাংলাদেশ উত্তর কোরিয়ার বিরুদ্ধে ৩–২, সিরিয়ার বিরুদ্ধে ১–০, ইরানের বিরুদ্ধে ৭–০ এবং চীনের বিরুদ্ধে ৬–০ গোলের বিশাল ব্যাবধানে পরাজিত হয়। এটি বাংলাদেশের একমাত্র কোন বড় প্রতিযোগিতায় অংশগ্রহণ ছিল।
এর প্রায় দেড় বছর কোন ম্যাচ না খেলার পর, ১৯৮২ সালে বাংলাদেশ পাকিস্তানের বিরুদ্ধে ৪টি ম্যাচ খেলে, যার ৩টিতে পরাজয় ও একটি ম্যাচ ড্র করে বাংলাদেশ। পরবর্তী ৫ প্রীতি ম্যাচের ২টিতে জয় ও ৩টিতে পরাজিত হয় বাংলাদেশ। ১৯৮৪ এএফসি এশিয়ান কাপ বাছাইপর্বের গ্রুপ পর্বে বাংলাদেশের প্রতিদ্বন্দ্বী ছিল ইরান, সিরিয়া থাইল্যান্ড, ইন্দোনেশিয়া এবং ফিলিপাইন। উক্ত আসরে বাংলাদেশ ফিলিপাইনের বিরুদ্ধে ৩–২ গোলে জয় করতে সক্ষম হলেও বাকি সব ম্যাচে পরাজিত হওয়ার ফলে মাত্র ২ পয়েন্ট নিয়ে পয়েন্ট টেবিলের ৪ নম্বর দল হিসেবে বাছাইপর্ব থেকে বিদায় নেয়। এর কয়েক মাস পর, বাংলাদেশ নেপাল এবং মালদ্বীপের বিরুদ্ধে প্রীতি ম্যাচে অংশগ্রহণ করে, যার দুইটিতেই বাংলাদেশ ৫–০ গোলে জয়লাভ করে। কিন্তু এর দুইদিন পর, নেপালের বিরুদ্ধে অন্য এক ম্যাচে তারা ৪–২ গোলে পরাজিত হয়।
১৯৮৫ সালে, বাংলাদেশ জাতীয় ফুটবল দল প্রথমবারের মতো ফিফা বিশ্বকাপ বাছাইপর্বে অংশগ্রহণ করে। বাছাইপর্বের গ্রুপ ৩বি-এ বাংলাদেশের অবস্থান ছিল, যেখানে তাদের প্রতিপক্ষ ছিল ভারত, ইন্দোনেশিয়া এবং থাইল্যান্ড। বাছাইপর্বের ৬ ম্যাচে ৪টিতে পরাজয় এবং ২টিতে জয়ের মাধ্যমে মাত্র ৪ পয়েন্ট অর্জন করে বাংলাদেশ, যার ফলে পয়েন্ট টেবিলের সর্বশেষ দল হিসেবে বাংলাদেশ বাছাইপর্ব থেকেই বিদায় নেয়। ১৯৮৮ এএফসি এশিয়ান কাপ ও ১৯৯০ ফিফা বিশ্বকাপে উত্তীর্ণ হতে ব্যর্থ হওয়ার পূর্বে, ১৯৮৫ সালের এপ্রিল হতে ১৯৮৭ সালের নভেম্বর মাস পর্যন্ত, বাংলাদেশ ১৩টি ম্যাচে অংশগ্রহণ করে; যার ৪টি জয়, ২টি ড্র এবং ৭টিতে পরাজিত হয় তারা।